Plan, donc, jo te responi: Creigui en un solet e etèrn Diu, que sense èster botjat, botge tot eth Cèu damb amor e damb desir; e en supòrt de tau credença non sonque è pròves fisiques e metafisiques, senon que tanben me les balhe era vertat que d’aciu plò, mejançant Moisés, es Profetes, es Psalms, er Evangèli, e çò que vosati escriuéretz dempús d’auer-vos illuminat er ardent Esperit.